
Абай облысы мәслихатының 
2026 жылғы 24 қыркүйектегі 
№ 41/274-VIІI шешімімен бекітілді


Қазақстан Республикасының әкімшілік құқық бұзушылық туралы заңнамасында көзделген негізде, Абай облысының жергілікті атқарушы органдарының шешімі бойынша құрылатын және коммуналдық меншіктегі арнаулы алаңдарда немесе тұрақтарда ұсталған автомобиль көлік құралын, кемені, оның ішінде шағын көлемді кемені жеткізу (эвакуациялау), есепке алуды және уақытша сақтауды ұйымдастыру қағидалары

1-тарау. Жалпы ережелер

1. Осы Қағидалар «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасы Заңының 6-бабы 6-1-тармағына сәйкес әзірленді және Қазақстан Республикасының әкімшілік құқық бұзушылық туралы заңнамасында көзделген негізде, Абай облысының жергілікті атқарушы органдарының шешімі бойынша құрылатын және коммуналдық меншіктегі арнаулы алаңдарда немесе тұрақтарда ұсталған автомобиль көлік құралын, кемені, оның ішінде шағын көлемді кемені жеткізу (эвакуациялау), есепке алуды және уақытша сақтауды ұйымдастыру тәртібін айқындайды.
2. Осы Қағидалар ұсталған көлік құралдары мен кемені, оның ішінде шағын көлемді кемені арнайы алаңдарда немесе тұрақтарда жеткізу (эвакуациялау), есепке алу және уақытша сақтау бойынша туындайтын қатынастарды реттейді.

2-тарау. Қазақстан Республикасының әкімшілік құқық бұзушылық туралы заңнамасында көзделген негізде, Абай облысының жергілікті атқарушы органдарының шешімі бойынша құрылатын және коммуналдық меншіктегі арнаулы алаңдарда немесе тұрақтарда ұсталған автомобиль көлік құралын, кемені, оның ішінде шағын көлемді кемені жеткізу (эвакуациялау), есепке алуды және уақытша сақтауды ұйымдастыру тәртібі

3. Көлік құралын, кемені, оның ішінде шағын көлемді кемені жеткізуді (эвакуациялауды) ішкі істер органдарының қызметкерлері, Қазақстан Республикасының Мемлекеттік шекарасын күзету және қорғау кезінде Қазақстан Республикасы Ұлттық қауіпсіздік комитетінің Шекара қызметінің қызметкерлері, Қазақстан Республикасы ұлттық қауіпсіздік органдарының, Қазақстан Республикасының Қарулы Күштерінің, басқа да әскерлері мен әскери құралымдарының көлік құралын басқаратын адам әкімшілік құқық бұзушылық жасаған кезде әскери полиция, көліктік бақылау органдары өз өкілеттіктері шегінде, орман және аңшылық шаруашылығы органдары, ерекше қорғалатын табиғи аумақтар, жануарлар дүниесін қорғау саласындағы мемлекеттік органдар (орман, балық, аңшылық шаруашылығы, ерекше қорғалатын табиғи аумақтар саласындағы заңнаманы бұзған кезде), ветеринария саласындағы уәкілетті органның, өсімдіктер карантині және өсімдіктерді қорғау саласындағы уәкілетті органның лауазымды адамдары, мемлекеттік кірістер органдарының лауазымды адамдары өз өкілеттіктері шегінде ұстап қалу себептері жойылғанға дейін жүзеге асырады.
4. Көлік құралын уақытша сақтау үшін жеткізуді (эвакуациялауды) жергілікті атқарушы органдар да өз құзыреті шегінде жүзеге асыра алады.
5. Жеткізуге (эвакуациялауға) дейін уәкілетті лауазымды адам көлік құралына, кемеге, оның ішінде шағын көлемді кемеге сыртқы қарап-тексеру жүргізеді және оның жай-күйін қабылдау-тапсыру актісінде тіркейді.
6. Жеткізу (эвакуациялау) кезінде көлік құралын (кемені) қабылдау-тапсыру актісі жасалады, онда:
1) көлік құралының, кеменің, оның ішінде шағын көлемді кеменің сәйкестендіру деректері;
2) ұсталған және жеткізілген күні мен уақыты;
3) ұстап алу негізі;
4) жеткізуді жүзеге асырған адамның лауазымы, тегі, аты және әкесінің аты;
5) өткізіп беру кезінде көлік құралының, кеменің, оның ішінде шағын көлемді кеменің техникалық жай-күйі.
7. Заңнамада белгіленген тәртіппен ұсталған көлік құралдары, кемелер, оның ішінде шағын көлемді кемелер жергілікті атқарушы органдардың шешімі бойынша құрылатын және коммуналдық меншіктегі арнайы алаңдарда немесе тұрақтарда уақытша сақтауға жатады.
8. Көлік құралын, кемені, оның ішінде шағын көлемді кемені қабылдау кезінде алаңның жауапты адамы оған көзбен шолып қарап-тексеруді жүзеге асырады және оның жай-күйін қабылдау-тапсыру актісіндегі деректермен салыстырып тексереді. Актіде көрсетілмеген зақымданулар анықталған жағдайда, олар қабылдау-тапсыру актісіне міндетті түрде енгізілуге жатады.
9. Көлік құралдарын, кемені, оның ішінде шағын көлемді кемені сақтауды ұйымдастыру мынадай талаптар сақталған кезде жүзеге асырылады:
1) арнайы алаңдардың (тұрақтардың) аумағы рұқсатсыз кіруге жол бермейтін қоршаумен қамтамасыз етіледі;
2) кіру және шығу техникалық құралдарды (шлагбаумдарды, қақпаларды және өзге де құрылғыларды) орнату арқылы бақыланады;
3) аумақтың тәулік бойы күзеті қамтамасыз етіледі.
10. Жергілікті атқарушы органдардың шешімі бойынша құрылатын және коммуналдық меншіктегі арнайы алаңдарды немесе тұрақтарды күтіп-ұстау және пайдалану жергілікті бюджет қаражаты есебінен жүзеге асырылады.
